កុសលបួន

សាស្តាចារចែងថ្លែងកុសល

បួនយ៉ាងនិមលគួរពិចារណ៍

មួយគឺសណ្តោសមានមេត្តា

លើញាតិការគ្រប់សន្តាន។

លើសខ្វះនោះយើងអធ្យាស្រ័យ

បន្ទូរថយដៃដោយលំអាន

អនុគ្រោះផៅគ្រប់អង្គប្រាណ 

រំសាយសាមាន្យពីចិន្តា។

ពីរគឺករុណាមានសណ្តោស 

អស់ញាតិស្រីប្រុសចាកទុក្ខា

ជួយស្រាយធុរៈរាល់វេលា 

សន្តានគ្រប់គ្នាគង់សោមនស្ស។

បីគឺណែនាំលើកទឹកចិត្ត 

ពេលកើតវិបរិតមានកំហុស

បំភ្លឺផ្លូវល្អរួចផុតទោស 

នោះសមហៅឈ្មោះកុសលធម៌។

បួនមាននាមជាឧបេក្ខា 

គឺយើងរក្សាយុត្តិធម៌

នៅជាកណ្តាលគ្មានកករ 

ដើរតែផ្លូវល្អមិនលំអៀង។

អ្នកស្រី កែវ ច័ន្ទបូរណ៍